Muniškiai

Muniškiai (arba Muniškės) – kaimas Kauno rajono savivaldybėje, 10 km į pietus nuo Babtų, 4 km į pietus nuo Sitkūnų, prie magistralės . Yra Muniškių Nukryžiuotojo Jėzaus bažnyčia, senelių globos namai, Augalų veislių tyrimo stotis, baras.

Geografija 

Į pietvakarius nuo Muniškių yra Nevėžio kraštovaizdžio draustinis. Piečiau kaimo yra Naujieji Muniškiai. Senosios Muniškių kaimo kapinės įsikūrusios prie kelio .

Istorija 

Istoriniuose šaltiniuose Muniškiai pirmą kartą paminėti 1744 m. Iki XIX a. vidurio kaimas ir buvęs dvaras priklausė dvarininkams Zaleckiams. 1848 m. dvarininkės K. Zabielaitės–Zaleckienės lėšomis pastatyta koplyčia, 1962 m. uždaryta, įrengtas grūdų sandėlis, 1992 m. restauruota. 1918 m. įsteigta mokykla, 1940 m. perkelta į Sitkūnus, dab. Sitkūnų pagrindinė mokykla. Sovietmečiu buvo Lietuvos veterinarijos draugijos mokomojo ūkio pagalbinė gyvenvietė.

2005 m. atskirti Naujieji Muniškiai.

|}

Gyventojai

Žymūs žmonės 
 Muniškių dvare gimė Juozas Barzda-Bradauskas (1896–1953), Lietuvos karinis veikėjas, inžinierius, brigados generolas.

Galerija

Šaltiniai

Nuorodos 
 
 

Kauno rajono savivaldybės gyvenvietės